Unu chi si cret poeta

Tue ses poberitu e moris gai
e no mezoras puite ses gonzu1
e zoronada no ti nd'essit mai:
no ti chìlcana manc'a su bisonzu.

Dadu t'ap'una inza, chi unu conzu2
b'at bessidu 'e inu, chi agiummai
si fut isfata. Da chi ses tzinnài3
t'essit a colda topa ogni filonzu.

Postu ti ses a fagher su poeta,
ma ca ses perri-conchinu e istrambu
ti ch'an postu a dasegus  de sa zeta.

Como ses cultivende piantalza
ma cando s'oltulanu est mesu ambu
li essit maca finas s'aligalza4.

Su trinta 'e Ennalzu 1959

1Gonzu: tonto.
2Conzu: piccolo contenitore per il vino (tra i due e i cinque litri di capacità).
3Tzinnài: scimunito.
4Aligalza: ravanello.